Държавен вестник, бр. 6, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  6
18.05.2010 г.) входящото минимално образова­
телно равнище за ученици е завършен седми 
клас или завършено основно образование.
За придобиване на втора степен на професи­
онална квалификация по професията „Машинен 
оператор“ входящото минимално образовател­
но равнище за лица, навършили 16 години, е 
завършено основно образование.
1.2. Изисквания за входящо квалификационно 
равнище или професионален опит
За обучение по професията „Машинен 
оператор“ с придобиване на втора степен на 
професионална квалификация не се изисква 
кандидатите да притежават по-ниска степен 
на професионална квалификация или профе­
сионален опит.
За обучение по професията „Машинен 
оператор“ с придобиване на втора степен на 
професионална квалификация на лица с про­
фесионален опит по тази професия може да се 
организира надграждащо обучение за усвояване 
на компетенциите, описани в т. 4, които лицето 
не притежава. Съдържанието на обучението се 
определя след сравнение на компетенциите и 
резултатите от ученето, описани в Държавното 
образователно изискване (ДОИ) за придобиване 
на квалификация по съответната професия. 
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Машинният оператор може да извършва 
машинна обработка на конструкционни метал­
ни и неметални материали чрез прилагане на 
различни методи и технологии за обработване, 
да настройва, управлява и поддържа метало­
обработващи машини, да избира, подготвя за 
работа и използва по предназначение работни 
и измервателни инструменти, да ползва техни­
ческа и технологична документация.
Машинният оператор има възможност да 
работи в малки и големи държавни и частни 
машиностроителни предприятия, в ремонтни 
работилници, складови стопанства за метали, 
резервни части, инструменти, машини и съо­
ръжения или да организира самостоятелен 
бизнес в областта на металообработването и 
машиностроенето.
Машинният оператор на металорежещи 
машини работи с универсални автоматични и 
полуавтоматични стругови, фрезови, пробивни, 
шлифовъчни, стъргателни, резбообработващи 
и зъбонарязващи металорежещи машини с 
различни системи за управление. Изпълнява 
механични обработки чрез рязане на обработва­
ния материал, като за целта прилага различни 
стругови, фрезови, шлифовъчни и други обработ­
ки на съответната машина със стругарски нож, 
фреза, шлифовъчен диск или друг подходящ за 
обработката режещ инструмент.
Машинният оператор на машини за гореща 
обработка на металите в работата си използва 
ковашко огнище, пламъчни и електронагрева­
телни пещи, вани за обработка на детайли в 
различна среда, машини за пластична деформа­
ция на метал, като валцовъчни машини, преси, 
механични, пневматични или парно-въздушни 
чукове, машини за изтегляне. 
Екипировката към машините за гореща 
обработка на металите включва различни по 
вид, конфигурация и конструкция валове, рол­
ки, щампи, щанци, матрици, пуансони, дюзи. 
Машинният оператор на машини и съо­
ръжения за заваряване работи със заваръчни 
апарати, машини и съоръжения за заваряване, 
позициониращи устройства и манипулатори, 
основни и допълнителни заваръчни материали 
и различни шлосерски инструменти, използвани 
в заваряването.
Практикуването на професията по специал­
ността „Машини и съоръжения за заваряване“ 
изисква операторът да притежава удостоверение 
за правоспособност за практикуване, издадено 
от компетентен орган в съответствие с изисква­
нията на Наредба № 7 за условията и реда за 
придобиване и признаване на правоспособност 
по заваряване, издадена от министъра на об­
разованието и науката (ДВ, бр. 100 от 2002 г.).
При изпълнение на някои обработки на 
металите машинните оператори са изложени 
на влиянието на повишен шум, вибрации, топ­
линни и други излъчвания.
Лицата, практикуващи професията, трябва да 
притежават физическа и психическа издръжли­
вост, устойчивост на вниманието, съобразител­
ност, логично мислене, точност и прецизност 
на действията, дисциплинираност, отговорност.
Машинният оператор осъществява трудовите 
дейности в закрити помещения или на откри­
то при извършване на някои от заваръчните 
работи. Работното време е стандартно или със 
сменен режим на работа. 
2.2. Възможности за продължаване на про­
фесионалното обучение
След придобиване на втора степен на 
професионална квалификация по професията 
„Машинен оператор“ обучаваният може да 
продължи да се обучава по друга специалност 
от същата професия или по друга професия с 
възможност за придобиване на трета степен 
на професионална квалификация, като обуче­
нието му по задължителната професионална 
подготовка – единна за всички професионални